Ο **Γουίλιαμ Φορντ Γκίμπσον** (γεν. 17 Μαρτίου 1948), Κόνγουεϊ, Βόρεια Καρολίνα) είναι αμερικανός συγγραφέας επιστημονικής φαντασίας. Αποκλήθηκε πατέρας του κυβερνοπάνκ, υποκατηγορίας της επιστημονικής φαντασίας, εξαιτίας του όρου κυβερνοχώρος τον οποίο εισήγαγε το 1982  αλλά και της επιτυχίας του πρώτου του μυθιστορήματος, *Νευρομάντης*, το οποίο έχει πουλήσει περισσότερα από 6,5 εκατομμύρια αντίτυπα παγκοσμίως από την πρώτη του έκδοση το 1984 και έχει κερδίσει βραβεία Nebula, Hugo και Philip K. Dick.

Βιογραφία και Έργο
------------------

Ο Γκίμπσον μεγάλωσε στη Βιρτζίνια όπου, μετά το θάνατο του πατέρα του, ήρθε σε επαφή με το κίνημα των μπίτνικ και την επιστημονική φαντασία. Ιδιαίτερα τα γραπτά του Ουίλιαμ Μπάροουζ υπήρξαν καθοριστικά για τη μετέπειτα καριέρα του, ενώ από μικρός ένιωθε μια απέχθεια για τη σκληρή επιστημονική φαντασία. Το 1963 η μητέρα του τον έστειλε εσώκλειστο σε σχολείο της Αριζόνα, όπου και παρέμεινε μέχρι το θάνατο της το 1967. Αμέσως μετά ταξίδεψε στην Καλιφόρνια, αναμείχθηκε με την αντικουλτούρα της εποχής και τελικά κατέφυγε στον Καναδά για να αποφύγει τη στράτευση, κατά την εποχή του πολέμου στο Βιετνάμ. Έμεινε αρχικά στο Τορόντο όπου και γνώρισε μία κοπέλα που θα τον συνόδευε στα ταξίδια του στην Ευρώπη για τα επόμενα χρόνια. Τελικά παντρεύτηκαν το 1972 και εγκαταστάθηκαν στο Βανκούβερ. Εκεί ο Γκίμπσον σπούδασε αγγλική φιλολογία, ήρθε σε επαφή με το μεταμοντερνισμό, βυθίστηκε στο πανκ κίνημα και έγραψε το πρώτο του διήγημα, τα *Θραύσματα ενός ολογραφικού ρόδου* (1977). Αν και ο ίδιος κατά δήλωση του δεν είχε ιδέα από υπολογιστές, η γνωριμία του με την πρώιμη κουλτούρα των χάκερ θα οριστικοποιήσει το ύφος και τη θεματολογία της γραφής του. Τελικά γνωρίζεται με τον Μπρους Στέρλινγκ και μέχρι το 1982 ο πρώτος κυβερνοπάνκ λογοτεχνικός κύκλος είχε σχηματιστεί. Η απροσδόκητη επιτυχία του *Νευρομάντη* το 1984, όπου αποκρυσταλλώθηκαν οι επιρροές και η αισθητική του Γκίμπσον αλλά και όλου του καλλιτεχνικού ρεύματος που εκπροσωπούσε, τον έφεραν με μιας στο προσκήνιο και τον έκαναν διάσημο.

Αν και τα πρώιμα κείμενα του ήταν διηγήματα, ο Γκίμπσον έχει γράψει εννέα ολοκληρωμένα μυθιστορήματα, δεκάδες άρθρα σε μεγάλες εκδόσεις και έχει συνεργαστεί με ηθοποιούς, σκηνοθέτες και μουσικούς. Η σκέψη του υπήρξε καθοριστική επίδραση για την επιστημονική φαντασία, την κουλτούρα του κυβερνοχώρου και την τεχνολογία. Θεωρείται προφήτης του Internet και του World Wide Web, ενώ αποτελεί έναν από τους βασικότερους διαμορφωτές του κυβερνοπάνκ. Οι ιστορίες του διαδραματίζονται σε δυστοπικά αστικά σκηνικά του κοντινού μέλλοντος, όπου η υπερυψηλή τεχνολογία, προϊόν της πληροφορικής και της βιοτεχνολογίας, έχει διεισδύσει στην καθημερινότητα. Οι ήρωες του συνήθως είναι περιθωριακοί χαρακτήρες του υποκόσμου, εγκληματίες που χρησιμοποιούν τη διαθέσιμη μελλοντική τεχνολογία για ιδιοτελείς σκοπούς και εμπλέκονται, ηθελημένα ή μη, σε σκοτεινές υποθέσεις. Η πλοκή των έργων του απηχεί νουάρ καταβολές, ενσωματωμένες σε ένα αναγνωρίσιμο σκηνικό ΕΦ. Οι ιστορίες του Γκίμπσον εξετάζουν τις επιπτώσεις των υπολογιστών, των δικτύων πληροφοριών και των ηλεκτρονικών ΜΜΕ στον Άνθρωπο, αλλά και τη διαφαινόμενη εξέλιξη των μεταβιομηχανικών κοινωνιών του παρόντος. Στους κόσμους του ο παγκοσμιοποιημένος καπιταλισμός διανύει το τελευταίο του στάδιο, έχοντας επικρατήσει οριστικά και έχοντας διαπεράσει κάθε στοιχείο της καθημερινής ζωής. Η μεταμοντερνιστικής αισθητικής γραφή του ώθησε την επιστημονική φαντασία στο προσκήνιο της λογοτεχνικής κριτικής, ενώ η επιτυχία του Νευρομάντη οδήγησε κατά μεγάλο μέρος στη διάδοση του κυβερνοπάνκ ως ξεχωριστού και αναγνωρίσιμου ρεύματος.

Ο Νευρομάντης αποτέλεσε τελικά το πρώτο μυθιστόρημα μίας χαλαρής τριλογίας (*Νευρομάντης* το 1984, *Κόμης Μηδέν* το 1986 και *Στον αστερισμό της Μόνα Λίζα* το 1988) τα βιβλία της οποίας, μαζί με τα περισσότερα από τα πρώιμα διηγήματα του, εκτυλίσσονται στο ίδιο φανταστικό σύμπαν. Το 1990 συνεργάστηκε με τον Μπρους Στέρλινγκ στη συγγραφή του *The Difference Engine*, ενός διαφορετικού μυθιστορήματος που οδήγησε στην ευρύτερη αναγνώριση του ατμοπάνκ (steampunk) ως διακριτής λογοτεχνικής υποκατηγορίας. Τη δεκαετία του '90 ο Γκίμπσον παρέδωσε μία νέα μυθιστορηματική τριλογία, την "Τριλογία της Γέφυρας", η οποία διαδραματίζεται σε ένα σύμπαν λιγότερο τεχνολογικά προηγμένο, αλλά και πάλι εμφανώς κυβερνοπάνκ. Τα βιβλία αυτά ασχολούνται με τις απαρχές των νέων τεχνολογιών του κυβερνοχώρου και της νανοτεχνολογίας, καθώς και με τη βαθιά και απροσδόκητη επίδραση τους στην κοινωνία. Στον κινηματογράφο έχουν μεταφερθεί τα διηγήματα του *Ο Μνημονικός Τζόνι* και *Ξενοδοχείο Νέο Ρόδο*, ενώ ο ίδιος συμμετείχε και στη συγγραφή δύο επεισοδίων της τηλεοπτικής σειράς The X-Files.

Εργογραφία
----------

### Μυθιστορήματα

* 1. *Νευρομάντης - Neuromancer* (1984)
	2. *Κόμης Μηδέν - Count Zero* (1986)
	3. *Στον αστερισμό της Μόνα Λίζα - Mona Lisa Overdrive* (1988)
* *The Difference Engine* (1990 με τον Μπρους Στέρλινγκ

* 1. *Εικονικό Φως - Virtual Light* (1993)
	2. *Ιντόρου - Idoru* (1996)
	3. *Οι παρέες του μέλλοντος - All Tomorrow's Parties* (1999)
* *Αναγνώριση Προτύπων - Pattern Recognition*  (2003)
* *Spook Country* (2007)
* The Peripheral  (2014)

### Διηγήματα

Συλλογές
*Ο Μνημονικός Τζόνι - Burning Chrome* (1986, Πρόλoγος Μπρους Στέρλινγκ. Περιλαμβάνονται τα:

* + "Θραύσματα ενός ολογραφικό ρόδου - Fragments of a Hologram Rose" (1977, *UnEarth 3*)
	+ "Ο Μνημονικός Τζόνι - Johnny Mnemonic" (1981, *Omni*)
	+ "Το συνεχές του Γκέρνσμπακ - The Gernsback Continuum" (1981, *Universe II*)
	+ "Ενδοχώρα - Hinterlands" (1981, *Omni*)
	+ "Ξενοδοχείο Νέο Ρόδο - New Rose Hotel" (1981, *Omni*)
	+ "Το είδος που ανήκει - The Belonging Kind", με τον Τζον Σίρλεϋ (John Shirley) (1981, *Shadows 4*)
	+ "Το κάψιμο της Κρόουμ - Burning Chrome" (1982, *Omni*)
	+ "Ερυθρός Αστέρας, Χειμερινή Τροχιά - Red Star, Winter Orbit", με τον Μπρους Στέρλινγκ (1983, *Omni*)
	+ "Σκυλοκαυγάς - Dogfight", με τον Μάικλ Σουάνγουικ (1985, *Omni*)
	+ "The Winter Market" (Νοε 1985, *Vancouver*)

Διάφορα
* "Tokyo Collage" in *SF Eye*, August 1988.
* "Hippy Hat Brain Parasite" in Rucker, Rudy (1989). *Semiotext[[E]] Sf*. Brooklyn: Autonomedia. σελίδες 109-122. ISBN 0936756438.
* "The Nazi Lawn Dwarf Murders" (αδημοσίευτο)
* "Doing Television" στο Dorsey, Candas Jane (1989). *Tesseracts 3*. Victoria: Porcépic. σελίδες 392–394. ISBN 9780888782908.
* "Darwin" στο *Spin*, Απρίλιος 1990, 21-23.
* "Skinner's Room" στο Polledri, Paolo (1990). *Visionary San Francisco*. Munich: Prestal. σελίδες 153–65. ISBN 3791310607.
* "Academy Leader" στο Benedikt, Michael (1991). *Cyberspace*. Cambridge: MIT Press. σελίδες 27-29. ISBN 0262521776.
* "Cyber-Claus" στο Hartwell, David (1992). *Christmas Stars*. New York: Tor Books. ISBN 0812522869.
* "Where the Holograms Go" στο Trilling, Roger (1993). *Wild Palms Reader*. City: St Martins Pr. σελίδες 122–23. ISBN 0312090838.
* "Thirteen Views of a Cardboard City" στο Aldiss, Brian (1997). *New Worlds*Απαιτείται δωρεάν εγγραφή. Clarkston: White Wolf Pub. σελίδες 338-349. ISBN 1565041909.

### Άρθρα

* Rocket Radio Αρχειοθετήθηκε 2007-10-13 στο Wayback Machine. (1989), *Rolling Stone*, (15 Ιουνίου, 1989)
* Disneyland With The Death Penalty (1993), *Wired*, 1.04
* The Net Is a Waste of Time…and That's Exactly What's Right About It (1996), *New York Times Magazine* 1996: 31.
* "'Virtual Lit': A Discussion" (1996) *Biblion: The Bulletin of The New York Public Library*, Φθιν. 1996: 33-51.
* Dead Man Sings (1998) Forbes ASAP, 30 Νοε 1998 supp.: 177.
* My Obsession (1999), *Wired*, 7.01
* William Gibson's Filmless Festival (1999), *Wired*, 7.10
* My Own Private Tokyo (2001), *Wired*, 9.09
* Blasted Dreams in Mr. Buk's Window (2001), *National Post*, 2001.
* The Road to Oceania (2003), *The New York Times*, 2003.
* God's Little Toys (2005), *Wired*, 13.7
* U2's City of Blinding Lights (2005), *Wired*, 13.8

### Διάφορα

* *Count Zero* συντομευμένο με εικονογράφηση του J. K. Potter[*νεκρός σύνδεσμος*], στο *Isaac Asimov's Science Fiction Magazine*, τεύχη Ιανουαρίου, Φεβρουαρίου, Μαρτίου, 1986.
* *Agrippa (A Book of the Dead)* (1992).
* Narration of *Neuromancer* for Time Warner Audio Books on 4 audio cassettes (1994)
* Gibson, William (1995). *Johnny Mnemonic: the Screenplay and the Story*Απαιτείται δωρεάν εγγραφή. New York: Ace Books. ISBN 9780441002344.
* Introduction to Carter, Chris (1998). *The Art of the X Files*. New York: HarperPrism. ISBN 9780061050374. (1998)
* William Gibson's "The X-Files" episodes of *The X-Files*. (1998, 2000)
* Introduction to Borges, Jorge (2007). *Labyrinths: Selected Stories & Other Writings*Απαιτείται δωρεάν εγγραφή. New York: New Directions. ISBN 9780811216999.
* Πρόλογος στο Girard, Greg (2007). *Phantom Shanghai*. Magenta Foundation. ISBN 9780973973914.

Παραπομπές σημειώσεις
---------------------

1. ↑  *The Fine Art Archive*. cs.isabart.org/person/93738. Ανακτήθηκε στις 1  Απριλίου 2021.
2. 1 2 3  canadian-writers.athabascau.ca/english/writers/wgibson/wgibson.php.
3. ↑  tt0113481. Ανακτήθηκε στις 30  Ιανουαρίου 2018.
4. ↑  Prucher, Jeff (2007). *Brave New Words: The Oxford Dictionary of Science Fiction*Απαιτείται δωρεάν εγγραφή. Oxford University Press. σελίδες 31. ISBN 9780195305678.
5. ↑  Cyberspace at The Jargon File; «cyberspace». The Online Etymology Dictionary.
6. ↑  Cheng, Alastair. «77. Neuromancer (1984)». *The LRC 100: Canada's Most Important Books*. Literary Review of Canada. Αρχειοθετήθηκε από το πρωτότυπο στις 29 Οκτωβρίου 2007. Ανακτήθηκε στις 9 Σεπτεμβρίου 2007.
7. ↑  «Tom Maddox Unreal-Time Chat». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 11 Οκτωβρίου 2007.
8. ↑  «William Gibson Bibliography / Mediagraphy». Αρχειοθετήθηκε από το πρωτότυπο στις 15 Οκτωβρίου 2007. Ανακτήθηκε στις 11 Οκτωβρίου 2007.
9. ↑  «SHAMELESS SELF-PROMOTION: THE LETTER COLUMN» (letter to the editor). *Ansible 45, February 1986*. Ανακτήθηκε στις 9 Σεπτεμβρίου 2007.

Δικτυακοί τόποι
---------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γουίλιαμ Γκίμπσον** |

επίσημοι
* – προσωπικός δικτυακός τόπος

αναφορές
* Βιογραφία και σύνδεσμοι στο Project Cyberpunk

συνεντεύξεις
* CBC video συνέντευξη με τον Γκίμπσον - *Yorkville, a hippie haven*
* Spike Magazine interview Αύγουστος 1999
* Audio interview at CBC Bookclub - *Pattern Recognition*
* Streaming audio συνέντευξη (20min) 2003
* Tech Nation συνέντευξη (20 minute mp3) Φεβρουάριος 2004
* Radio συνέντευξη από το This Week in Science 12 Σεπτεμβρίου, 2006 Broadcast
* *Sci-Fi Icon Becomes Prophet of the Present* - συνέντευξη του T. Virgil Parker for College Crier from Summer 2007
* The Bat Segundo Show #133 (54 minute podcast συνέντευξη -- 2007)
* Audio interview at CBC Bookclub - *Spook Country*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 109517110
* **Europeana**: agent/base/60306
* **ΕΒΕ**: 64739
* LCCN: n85146890
* ISNI: 0000 0000 8406 7907
* GND: 122148010
* SELIBR: 220040
* SUDOC: 028589521
* BNF: cb120394877 (data)
* BIBSYS: 14068323
* ULAN: 500247009
* MusicBrainz: be09d8f3-1a39-4220-a8a8-66f3c13e830b
* NLA: 35781928
* NDL: 00467129
* NKC: jn20000601794
* ICCU: CFIV053540
* BNE: XX1615350

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα William Gibson  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |